Carska kuća
Carska kuća je prvi masivni objekat izgrađen u Banjoj Luci nakon Austrougarske okupacije. Služio je za smještaj vojne komande i uprave grada. Tačan datum izgradnje nije precizno utvrđen. U geodetskim kartama načinjene u periodu od 1880. do 1884. godine, ucrtana je Carska kuća te se pretpostavlja da je gradnja obavljena između 1873. i 1883. godine. Objekat ima prizemlje i prvi sprat gotovo identičnih karakteristika. Za razliku od većine austrougarskih zgrada, Carska kuća nema podrum. Centralno orijentirani ulaz nalazi se sa južne strane. Drvenu krovnu konstrukciju prvobitno je prekrivao biber crijep koji je kasnije zamijenjen falcovanim crijepom. Carska kuća je zaštićeno nepokretno kulturno dobro u Republici Srpskoj.